
1. Účel

Táto smernica upravuje v súlade s Čl. 2 ods. 3. a 4. a Čl. 8 ods. 1. Stanov APVV niektoré zásady a postup pri voľbách Prezídia, Predsedníctva miestnej organizácie a Revíznej komisie Asociácie policajtov vo výslužbe.
2. Oblasť platnosti
Táto smernica platí pre všetkých členov.

3. Zodpovednosť a právomoc
Za dodržiavanie zodpovedajú členovia prezídia, predsedníctiev a každá oprávnená osoba, ktorá plní úlohy pri tejto činnosti.
4. Voľby Prezídia, Predsedníctva Miestnej organizácie a Revíznej komisie APVV
I.
Voľby Prezídia APVV
1. Za člena Prezídia APVV (prezident, 1.viceprezident, viceprezident a člen) a náhradníka môže byť zvolený iba bývalý príslušník Policajného zboru. 
II.
Voľby Predsedníctva Miestnej organizácie APVV
1. Za predsedu a podpredsedu (ktorý zastupuje predsedu) Miestnej organizácie APVV môže byť zvolený iba bývalý príslušník Policajného zboru.

2. V predsedníctve Miestnej organizácie APVV musí byť vždy (aj v prípade doplňujúcich volieb a kooptovania za člena predsedníctva) dodržaná minimálne nadpolovičná väčšina členov - bývalých príslušníkov Policajného zboru.
III.
Voľby Revíznej komisie APVV
1. Za predsedu a člena Revíznej komisie môže byť zvolený iba bývalý príslušník Policajného zboru. 
IV.

Záverečné ustanovenia
1. Výnimku môže povoliť iba Prezídium APVV a to formou rozhodnutia.

2. Prezídium APVV bude pri udeľovaní výnimky zohľadňovať aj odslúžené roky v tej ktorej ozbrojenej zložke s akcentom na dĺžku služobného pomeru. 


